אוזאקי-צ'אן רוצה לבלות!

אוזאקי-צ'אן רוצה לבלות! (; בתעתיק לעברית: אוּזָאקִי-צָ'אן וַאה אַסוֹבִּיטַאיְ!; בתרגום מילולי: אוזאקי-צ'אן רוצה לשחק!) היא סדרת מאנגה יפנית מסוגת הקומדיה רומנטית וחיי היומיום  (Slice of life) עם אלמנטים של אצ'י, שנכתבת ומאויירת על ידי המאנגקה "Take" (טאקה). המאנגה מפורסמת באתר "Dra Dra Sharp" של חברת Niconico Seiga מאז דצמבר 2017 ונכון לינואר 2026 היא אוגדה לתוך 14 כרכים בהוצאת Fujimi Shobo . באמריקה הצפונית, המאנגה מופצת על ידי Seven Seas Entertainment . סדרת המאנגה עובדה לסדרת אנימה בת 2 עונות ו-25 פרקים, שבוימה על ידי קזויאה מיאורה והופקה על ידי סטודיו ENGI. העונה הראשונה עלתה לשידור ביולי 2020, בעוד שהעונה השנייה עלתה לשידור באוקטובר 2022.

 עלילה 
עלילת המאנגה מתמקדת בהאנה אוזאקי, סטודנטית לתואר ראשון במכללה ביפן. האנה מתרגשת מכך שהיא לומדת באותה מכללה שבה לומד הסנפאי (בוגר) שלה מימי התיכון, שיניצ'י סאקוראי. אף על פי כן, לאחר שנה במכללה שבה היא צפתה בו בעיקר מתעצל, היא מגיעה למסקנה כי שיניצ'י הוא מתבודד ומחליטה כי עליה לבלות כמה שיותר זמן עם שיניצ'י. האנה מאמינה כי שיניצ'י הוא מופנם או אף מאיים מדי ומאמינה כי הוא לא "מגניב" ולא "משתלב" היטב. מתוך כוונה לחשוף את שיניצ'י לאורח חיים מהנה יותר, האנה עוקבת אחריו מקרוב ו-"נדבקת אליו", יוצרת קונפליקטים בין רצונו של שיניצ'י לבלות זמן לבד לבין אישיותה הנלהבת והיוצאת של האנה ו-"מעצבנת" אותו בכוונת תחילה.

 דמויות 
 דמויות ראשיות 
האנה אוזאקי (宇崎 花; אוּזָאקִי הָאנַה) 
מדובבת על ידי נאומי אוזורה (יפנית); מוניקה ריאל (אנגלית) 
סטודנטית לתואר ראשון בשנתה השנייה שלומדת באותה המכללה כמו שיניצ'י, בת 19 (ובהמשך בת 20). גופה של האנה מתואר כחסר פרופורציות בהגזמה: עיניים גדולות מאוד ביחס לראשה, חזה גדול ובולט והיא נמוכת קומה, על כן רבים טועים לחשוב שהיא תלמידה בבית ספר יסודי. האנה מתוארת בתור סטודנטית עליזה, יפה וחברותית. האנה מתוסכלת מכך ששיניצ'י "מבזבז" את ימי הקולג' שלו רוב הזמן לבדו במהלך השנה הראשונה שלה. היא מחליטה לעזור לו לעזוב את אורח החיים המתבודד על ידי ליווי שלה איתו לכל מקום שהוא הולך אליו, מה שגורם לתסכול ומבוכה רבה לשיניצ'י. עם הזמן, האנה מתחילה לפתח רגשות עבור שיניצ'י, אך היא מנסה להכחיש זאת בכל תוקף.

שיניצ'י סאקוראי (桜井 真一; סָאקוּרַאיְ שִׁין-איִצִ'י) 
מדובב על ידי קנג'י אקבנה (יפנית); ריקו פג'רדו (אנגלית) 
סטודנט לתואר ראשון בשנתו השלישית, הסנפאי (בוגר) של האנה, בן 20 (ובהמשך בן 21). שיניצ'י והאנה נפגשו לראשונה במועדון השחייה בתיכון בו הם למדו. רוב הסטודנטיות מפחדות להתקרב לשיניצ'י עקב מראהו המאיים. בעוד ששיניצ'י מתעצבן לעיתים קרובות מתעלוליה של האנה, במיוחד כאלו הגורמים לו להוציא כסף, הוא מוכן לסבול כל עוד היא נהנת בחיי הקולג'. בסופו של דבר, שיניצ'י מתאהב בהאנה, אבל כמו האנה, הוא מתכחש לכך. הוא עובד במשרה חלקית בבית קפה סמוך למכללה בה הוא לומד והוא פופולרי בקרב הלקוחות עקב מראו האתלטי ומוסר העבודה שלו.

אמי אסאי (亜細 亜実; אָסַאיְ אַמִי) 
מדובבת על ידי איאנה טקטססו (יפנית); ג'ד סקסטון (אנגלית) 
סטודנטית לתואר ראשון בשנתה הרביעית שלומדת באותה המכללה כמו שיניצ'י והאנה, בת 21. היא עובדת בבית הקפה של אביה. כמו אביה, היא מחליטה לצפות בהם מהצד ביחד עם אביה, בעודה תוהה אם מערכת היחסים שלהם תתקדם לשלב הבא. יש לה פטיש לשרירים כלפי שיניצ'י מהיום הראשון בו הוא התחיל לעבוד בבית הקפה.

איטשוהיטו סקאקי (榊 逸仁; סָקַאקִי אִיטְשׁוּהִיטוֹ) 
מדובב על ידי טומויה טגקי (יפנית); נאזי טרשה (אנגלית) 
חברו של שיניצ'י במכללה בה הוא לומד, בן 20 (ובהמשך בן 21). איטשוהיטו הוא ספורטאי מצטיין ובא ממשפחה מהמעמד העליון. הוא פופולרי בקרב הבנות במכללה. כאשר איטשוהיטו מגלה כי שיניצ'י והאנה מבלים לעיתים קרובות, הוא חובר עם אמי על מנת לעזור לזוג לקדם את מערכת היחסים שלהם לשלב הבא.

המאסטר (マスター; מַאסוּטָה) 
מדובב על ידי יוסקה קימוטו (יפנית); קנט ויליאמס (אנגלית) 
הבוס של שיניצ'י בבית הקפה בו הוא עובד. שמו האמיתי הוא אקיהיקו אסאי (亜細 亜紀彦; אָסַאיְ אָקִיהִיקוֹ). אביה של אמי, בן 51. כיוון שהוא מודע לכך שהאנה מבקרת את שיניצ'י בזמן עבודתו בבית הקפה, הוא מחליט לצפות בהם מהצד ביחד עם ביתו, בעודו תוהה אם מערכת היחסים שלהם תתקדם לשלב הבא.

 משפחת אוזאקי 
טסוקי אוזאקי (宇崎 月; אוּזָאקִי טְסוּקִי) 
מדובבת על ידי סאורי היאמה (יפנית); טרי דוטי (אנגלית) 
אמה של האנה, בת 43 (ובהמשך בת 44). ביום בו היא פגשה לראשונה את שיניצ'י, הוא הותיר עליה רושם של אדם מפחיד. כמו כן, שיניצ'י גרם לטסוקי בטעות לחשוב כי הוא מעוניין בה, אף על פי שמדובר באי הבנה אחת גדולה והוא רק מעוניין בללטף את החתולים של האנה. היא נמוכת קומה, ובעלת מראה צעיר ("בייביפייס") למרות גילה המתקדם.

יאנגי אוזאקי (宇崎 柳; אוּזָאקִי יָאנַגִי) 
מדובבת על ידי סניאה קאטו (יפנית); בריטני לאודה (אנגלית) 
אחותה הקטנה של האנה, בת 14. היא תלמידת חטיבת ביניים בשנתה השנייה. היא אוהבת לשחק במשחקי ווידאו ולעקוץ את האחים ואת הוריה. בעלת פוני שמסתיר את עיניה.

קירי אוזאקי (宇崎 桐; אוּזָאקִי קִירִי) 
מדובב על ידי יוקה סאנפאי (יפנית); היידן דוויאו (אנגלית) 
אחיה הקטן של האנה, בן 17. הוא חבר במועדון השחייה בבית ספרו, אם כי הוא לא טוב בשחייה כמו אחותו האנה ושיניצ'י.

פוג'יאו אוזאקי (宇崎 不二夫; אוּזָאקִי פוּגִ'יאוֹ) 
מדובב על ידי הידאו איקוואה (יפנית); מת'יו דוד רוד (אנגלית) 
אביה של האנה, בן 46. מאמן בחדר כושר.

 משפחת סאקוראי 
הארוקו סאקוראי (桜井 春子; סָאקוּרַאיְ הָארוּקוֹ) 
מדובבת על ידי מיקי איטו (יפנית); מורגן גראט (אנגלית) 
אמו של שיניצ'י, בת 49.

שירו סאקוראי (桜井 志郎; סָאקוּרַאיְ שִׁירוֹ) 
מדובב על ידי טומוקאזו סוגיטה (יפנית); כריס ג'ורג' (אנגלית) 
אביו של שיניצ'י, בן 46.

נודוקה סאקוראי (桜井 のどか; סָאקוּרַאיְ נוֹדוֹקַה) 
מדובבת על ידי ריינה נגאו (יפנית) 
אחותו הקטנה של שיניצ'י, שנולדה כשהוא למד במכללה; על כן, שיניצ'י כלל לא מודע לכך שיש לו אחות. בת 8 חודשים.

 מדיה 
 מאנגה 
סדרת המאנגה נכתבת ומאויירת על ידי "Take". המאנגה החלה להפוך לסדרה דרך האתר Dra Dra Sharp של Niconico Seiga ב-1 בדצמבר 2017. הסדרה אוגדה לכרכים (אוגדנים), כאשר הכרך הראשון יצא לאור ב-9 ביולי 2018. נכון ל-9 בינואר 2026, בסך הכל יצאו לאור 14 כרכים. באמריקה הצפונית, הסדרה מופצת על ידי Seven Seas Entertainment, שהחלה להוציא לאור את התרגום באנגלית ב-17 בספטמבר 2019. חברת Kadokawa  הוציאה לאור לקט של הסדרה ב-8 בדצמבר 2023.

 כרכים 
 כרכים מספר כרך  תאריך הוצאה לאור ביפנית  מסת"ב יפני  תאריך הוצאה לאור באנגלית  מסת"ב אנגלי 1 9 ביולי 2018  17 בספטמבר 2019  פרקים 1–13
 אקסטרה (特別編; טוקובטסו-האן) 2 8 בפברואר 2019  14 בינואר 2020  פרקים 14–23
 אקסטרה (特別編; טוקובטסו-האן) 3 9 ביולי 2019  16 ביוני 2020 (עותק דיגיטלי)  14 ביולי 2020 (עותק פיזי)  פרקים 24–33
 אקסטרה (特別編; טוקובטסו-האן) 4 7 בפברואר 2020  8 בדצמבר 2020  פרקים 34–42
 אקסטרה 1 (特別編 1; טוקובטסו-האן 1)
 אקסטרה 2 (特別編 2; טוקובטסו-האן 2) 5 9 ביולי 2020    (גרסה מיוחדת) 11 במאי 2021  פרקים 43–51
 אקסטרה (特別編; טוקובטסו-האן) 6 9 במרץ 2021  14 בדצמבר 2021  פרקים 52–61
 אקסטרה (特別編; טוקובטסו-האן) 7 6 באוגוסט 2021  31 במאי 2022  פרקים 62–69
 אקסטרה 1 (特別編 1; טוקובטסו-האן 1)
 אקסטרה 2 (特別編 2; טוקובטסו-האן 2) 8 9 במרץ 2022  13 בדצמבר 2022  פרקים 70–77
 אקסטרה (特別編; טוקובטסו-האן) 9 9 בספטמבר 2022  20 ביוני 2023  פרקים 78–85
 אקסטרה (特別編; טוקובטסו-האן) 10 9 במרץ 2023  19 בדצמבר 2023  פרקים 86–93
 אקסטרה (特別編; טוקובטסו-האן) 11 8 בדצמבר 2023  9 ביולי 2024  פרקים 94–102
 אקסטרה (特別編; טוקובטסו-האן) 12 9 ביולי 2024  18 בפברואר 2025  פרקים 103–111
 אקסטרה (特別編; טוקובטסו-האן) 13 7 במרץ 2025  11 בנובמבר 2025  פרקים 112–120
 אקסטרה (特別編; טוקובטסו-האן) 14 9 בינואר 2026  21 ביולי 2026  פרקים 121–129
 אקסטרה (特別編; טוקובטסו-האן)

 אנימה 
ב-3 בפברואר 2020, חברת Kadokawa הכריזה על עיבוד של סדרת המאנגה לסדרת אנימה. הסדרה הונפשה על ידי ENGI ובוימה על ידי קזויאה מיאורה, יחד עם טקאשי אהושימה כתסריטאי, מאנו קורישהארה שעיצב את הדמויות וסאטושי איגרשי שהלחין את פסקול הסדרה. הסדרה רצה למשך 12 פרקים ושודרה מ-10 ביולי עד 25 בספטמבר 2020. מנגינת הפתיחה של הסדרה, "Nadamesukashi Negotiation" (なだめスかし; "משא ומתן על ידי נחמה") בוצעה על ידי קאנו ונאומי אוזורה (ששרה את השיר בדמות שלה, האנה אוזאקי), בעוד שמנגינת הסיום של הסדרה, "Kokoro Knock" (ココロノック; "דפיקת לב") בוצעה על ידי הזמרת YuNi.

ב-3 ביולי 2020, חברת ההזרמה האמריקאית Funimation  הכריזה בכנס FunimationCon כי היא רכשה את זכויות השידור לסדרה והיא תסטרים את הסדרה באתר שלה באמריקה הצפונית ובהאיים הבריטיים, ובאתר AnimeLab באוסטרליה וניו זילנד. ב-10 בספטמבר 2020, חברת Funimation הכריזה כי הסדרה תקבל דיבוב רשמי באנגלית והדיבוב הועלה יום לאחר מכן. בעקבות רכישתה של חברת ההזרמה האמריקאית קראנצ'ירול על ידי תאגיד סוני, הסדרה הועברה לסטרימינג בשירות קראנצ'ירול.

ב-25 בספטמבר 2020, זמן קצר לאחר שידור פרק הסיום של העונה הראשונה, הוכרז כי אושרה התחילת ההפקה לעונה השנייה. העונה השנייה, שקרויה "אוזאקי-צ'אן רוצה לבלות! ω", שודרה מ-1 באוקטובר עד 24 בדצמבר 2022. קאנו ונאומי אוזורה (המדבבת של הדמות הראשית, האנה אוזאקי), ביצעו את שיר הפתיחה "Ichigo Ichie Celebration" (いちごいちえCelebration; "חגיגה של פעם בחיים") בעוד שההרכב "MKLNtic" ביצע את שיר הסיום "Happy Life" (はっぴーらいふ; חיים מאושרים).

 סקירה 

 פרקים 

 מדיות נוספות 
הצלב האדום היפני  השתמש בדמותה של האנה על מנת לקדם קמפיינים של תרומות דם ב-2019 וב-2020, כאשר יוצר הסדרה בעצמו, "Take", אף הוא תרם דם.

 ביקורת 
סדרת המאנגה דורגה ברשימת 20 המאנגות האינטרנטיות של מגזין Da Vinci ובטקס פרסי Next Manga של Niconico לשנת 2018.

 קישורים חיצוניים 



 אוזאקי-צ'אן רוצה לבלות! (מאנגה), באנציקלופדיית Anime News Network 
 אוזאקי-צ'אן רוצה לבלות! (מאנגה), באתר MyAnimeList 
 אוזאקי-צ'אן רוצה לבלות! (אנימה, עונה ראשונה), באתר MyAnimeList 
 אוזאקי-צ'אן רוצה לבלות! (אנימה, עונה שנייה), באתר MyAnimeList 

 ביאורים 

 הערות שוליים 

קטגוריה:סדרות אנימה משנות ה-2020
קטגוריה:סדרות אנימה המבוססות על מאנגה
קטגוריה:סדרות מאנגה
קטגוריה:שונן